“วิษณุ” งดออกความเห็น ศาล รธน.นัดวินิจฉัยคดี “นายกฯ” อยู่บ้านพักหลวงหลังเกษียณ หวั่นชี้นำ
“วิษณุ เครืองาม” รองนายกรัฐมนตรี งดออกความเห็น ศาล รธน.นัดวินิจฉัยคดี “นายกฯ” อยู่บ้านพักหลวงหลังเกษียณ หวั่นชี้นำ
“วิษณุ เครืองาม” รองนายกรัฐมนตรี งดออกความเห็น ศาล รธน.นัดวินิจฉัยคดี “นายกฯ” อยู่บ้านพักหลวงหลังเกษียณ หวั่นชี้นำ
5 พ.ย. 2563

นายวิษณุ เครืองาม รองนายกรัฐมนตรี กล่าวถึงกรณีที่ศาลรัฐธรรมนูญนัดอ่านคำวินิจฉัยคุณสมบัติความเป็นรัฐมนตรีของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม เนื่องจากอาศัยบ้านพักทหารหลังเกษียณอายุราชการแล้วขัดรัฐธรรมนูญหรือไม่ ว่า ไม่ขอแสดงความเห็นในเรื่องนี้เพราะจะถือว่าไม่มีมารยาท และหากแสดงความเห็นไปแล้วอาจจะเป็นการชี้นำ เพราะศาลจะตัดสินในวันที่ 2 ธ.ค.นี้แล้ว
นายวิษณุ กล่าวว่า นายกรัฐมนตรีไม่ได้หารืออะไรกับตนเองในเรื่องดังกล่าว ทุกอย่างเป็นเรื่องกฎระเบียบของทางทหาร ซึ่งต้องว่ากันไปตามขั้นตอน และเท่าที่ทราบได้เตรียมการชี้แจงตั้งแต่ช่วงเดือนมกราคมและเดือนกุมภาพันธ์ โดยทางกองทัพบกและหน่วยงานที่เกี่ยวข้องได้ชี้แจงไปยังศาลตั้งแต่เดือนกุมภาพันธ์ที่ผ่านมา ซึ่งไม่มีอะไรน่าเป็นห่วง ทุกอย่างต้องรอให้ศาลตัดสิน